

OBČINA MOZIRJE OBČINSKA UPRAVA

Šmihelska cesta 2, 3330 MOZIRJE Tel: (03) 83 93 300 fax: (03) 83 93 305

Mozirje, dne 26.5.2025

Številka: 371-0005/2025-02

Na osnovi vloge, ki jo je podal REMONT NG d.o.o., Velika Pirešica 51, 3310 Žalec za zaporo občinske ceste, na podlagi 10. člena Statuta Občine Mozirje (Uradno glasilo slovenskih občin, št. 58/2018), 1. odst. 30. člena Odloka o občinskih cestah (Ur. l. RS št. 109/13) ter 101. člena Zakona o cestah (Zces-1; Ur. l. RS, št. 109/2010 z nadaljnjimi spremembami), izdaja Občina Mozirje naslednje

DOVOLJENJE

1. Občina Mozirje dovoljuje, da se zaradi rekonstrukcije oziroma obnove ceste JP 767790 Borovnik-Rženičnik zapre navedena občinska cesta 2. odsek Borovnik-Pačnik v dolžini cca 610 m (stacionaža od cca 1209 m do 1819 m), odsek Borovnik-Pačnik. Prevoz je mogoč do posameznih fizičnih zapor. Za čas asfaltiranja se celotna cesta popolnoma zapre, kar je izvajalec del oziroma vlagatelj dolžan predhodno najmanj tri delovne dni prej sporočiti izdajatelju dovoljenja in obvestiti javnost.
2. Zapora je dovoljena v času od 26.5.2025 in bo trajala predvidoma do 30.8.2025. Zapora je aktivna vsak dan v času izvajanja del, predvidoma med 6.00 in 18.00 uro. Po vsakodnevni odstranitvi zapore mora biti cesta usposobljena za normalni promet in vzpostavljeno prvotno stanje.
3. Cesta se zapre na začetku in na koncu območja zapore.
4. Dovoljuje se občasna popolna zapora ceste v roku trajanja 15 min, v času izvajanja asfaltiranja ceste je zapora popolna.
5. Zaporo ceste postavi koncesionar JP Komunala Mozirje.
6. Zapora ceste in obvoz morata biti označena z ustrezno prometno signalizacijo v smislu Pravilnika o zaporah na cesti (Ur. l. RS št. 4/16).
7. Zapora se postaviti tako, da je možen dostop lastnikov do objektov, ki so locirani na območju predvidene zapore, oziroma v dogovoru z lastniki.
8. Izvajalec del je dolžan preko zaprtega dela vozišča omogočiti prevoz intervencijskim vozilom na nujni poti. Po končanih delih je potrebno dnevno vzpostaviti prevoznost za interventna vozila na nujni poti.
9. Redarje na zapornih točkah po potrebi zagotovi Remont NG d.o.o., Velika Pirešica 51, 3310 Žalec (gradbišče). Odgovorna oseba je Blaž Vozelj.
10. Zapora je dovoljena do predvidenega dokončanja del, v primeru predčasnega dokončanja del pa se odstrani takoj. Po odstranitvi zapore mora biti cesta usposobljena za normalni promet in vzpostavljeno prvotno stanje. Občina Mozirje in upravljalec ceste ob odstranitvi zapore opravita komisijski pregled območja zapore.
11. V smislu 5. odst. 101. čl. Zakona o cestah ZCest-1, se o zapori ceste s tem dovoljenjem pisno obvesti področno policijsko postajo, občinsko redarstvo in pristojni inšpekcijski organ, medtem ko udeležence v prometu o zapori obvesti koncesionar JP Komunala Mozirje na krajevno običajen način.

**O b r a z l o ž i t e v :**

Občina Mozirje je investitor rekonstrukcije ceste po poplavi. Predvidenih del z vključno asfaltiranjem se ne da izvesti pod prometom, zato je potrebno izvesti popolno zaporo lokalne ceste. Zaradi zagotovitve ustrezne varnosti udeležencev v prometu in delavcev, ki bodo izvajali dela, je bilo na podlagi 65. člena Zakona o javnih cestah odločeno, kot je navedeno v izreku tega dovoljenja.

Vloga in odločba sta na osnovi 23. Zakona o upravnih taksah - ZUT (Ur. l. RS, št. 106/10 - UPB5, 14/15 - ZUUJFO, 84/15 - ZZelP-J in 32/16) takse prosti, ker je investitor lokalna skupnost.

**POUK O PRAVNEM SREDSTVU**:

Zoper to dovoljenje je možna pritožba na naslov Občina Mozirje, v roku 15 dni po prejemu tega dovoljenja. Pritožbo je potrebno vložiti pismeno ali ustno na zapisnik pri Občini Mozirje. Če je pritožba poslana po pošti, se šteje, da je pravočasna, če je oddana na pošto najkasneje zadnji dan pritožbenega roka. Pritožbo je potrebno kolkovati z upravno takso po tar.št. 2 ZUT v znesku 18,10 €.

|  |  |  |
| --- | --- | --- |
| Pripravila:  Bernarda Drev  Višji svetovalec | Žig: | Direktor občinske uprave  Občine Mozirje  Mag. Ivo GLUŠIČ |

Vročiti:

* Občina Mozirje, Jaka Vačovnik kopija odločbe in po e-pošti
* Remont NG d.o.o. Velika Pirešica 51, 3310 Žalec, po e-pošti info@remont.si
* JP Komunala Mozirje, Praprotnikova 36, 3330 Mozirje - po e\_pošti
* Policijska postaja Mozirje, Savinjska 3, 3330 Mozirje - po e\_pošti
* MIRVO, Titov trg 1, 3320 Velenje - po e\_pošti
* PGD Mozirje-po e\_pošti

Vložiti:

* Spis-tu